एसपी ने शांति से त्योहार मनाने की परंपरा को बनाए रखने की अपील की
जिलेमें होली, धुलंडी डोलोत्सव सहित सभी पर्वों पर कानून एवं शांति व्यवस्था बनाए रखने के लिए मंगलवार को कलेक्ट्रेट सभागार में एसपी डॉ. विष्णुकांत शर्मा ने पुलिस अधिकारियों सहित शांति समिति के जिला स्तरीय सदस्यों की बैठक ली। बैठक में शांति एवं सौहार्दपूर्ण वातावरण में त्यौहार मनाने की अपील की।
एसपी शर्मा ने कहा कि जिले में आने वाले त्यौहारों को आपसी भाईचारे से मनाने की परंपरा रही है। हम सब को मिलकर इस परंपरा को बनाए रखना होगा। शहर में होली, धुलंडी, डोलोत्सव, शीतला सप्तमी सहित सभी त्यौहार एवं पर्वों को सौहार्द से मनाना चाहिए। एसपी ने बताया की कानून व्यवस्था बनाए रखने के लिए पुलिस कर्मी शहर में तीन बाइक और एक जीप से 24 घंटे कर रहे है। शहर में 42 सीसीटीवी कैमरों से हर गतिविधि पर नजर रखी जा रही हैं। शेष रहे क्षेत्रों में सीसीटीवी कैमरे लगाने के लिए आमजन को आगे आने के लिए कहा। बैठक में एडीएम बृजमोहन बैरवा ने समिति के सदस्यों की विभिन्न समस्याओं का समाधान किया। धुलंडी पर दोपहर दो बजे नलों में पानी की सप्लाई की जाएगी। इसके अलावा बैठक में शांति व्यवस्था पर विभिन्न बिंदुओं पर चर्चा कर निर्णय लिए।
एसपी डॉ शर्मा ने बताया कि संदिग्धों एवं अन्य घटनाओं के संबंध में पुलिस के नियंत्रण कक्ष के अलावा वाट्सअप मोबाइल नंबर 8764854100 पर भी सूचित किया जा सकता हैं। बैठक में सभी एसडीएम, तहसीलदार सहित अधिकारी एवं शांति समिति के सदस्य मौजूद थे।
राजसमंद . शांति समिति की बैठक लेते एडीएम बृजमोहन बैरवा, एसपी डाॅ. विष्णुकांत।
hin_Deva hin_Deva hin_Deva hin_Deva hin_Deva